section_heading: Vojna karijera
paragraph_text: Richard von Webern rođen je 23. lipnja 1857. godine. Nakon stupanja u prusku vojsku čin poručnika dostigao je u prosincu 1886., u čin satnika unaprijeđen je ožujku 1890. godine, dok je u čin bojnika promaknut u rujnu 1898. godine. U travnju 1905. dobiva čin potpukovnika, dok je u siječnju 1908. imenovan zapovjednikom 75. pješačke pukovnije smještene u Bremenu. Istodobno s tim imenovanjem promaknut je u čin pukovnika. Dužnost zapovjednika 75. pješačke pukovnije obnaša iduće tri godine, do travnja 1911., kada postaje zapovjednikom 39 pješačke brigade sa sjedištem u Hannoveru. U srpnju te iste godine unaprijeđen je u čin general bojnika. U ožujku 1914. imenovan je zapovjednikom 11. pješačke divizije smještene u Breslauu na čijem čelu dočekuje i početak Prvog svjetskog rata. U međuvremenu je, u travnju 1914.,unaprijeđen u čin general poručnika.